Mazdakismo

Mazdakismoa erlijio dualista izan zen, Iranen V. mendean indar hartu zuena. Pentsalari batzuen ustez, mazdeismoak manikeoen dualismoa berritu nahi izan zuen, eta horien arabera eratzaileek harremanak izan zituzten Antzinako Erromako manikeoekin; beste batzuen ustez, berriz, Irango bertako zoroastrismotik sortu zen. V. mendetik aurrera Mazdak persiar heretikoaren izena hartu zuen.

Mazdakismoaren arabera, Argia (ongia) eta Iluna (gaizkia) munduaren oinarrizko hastapenak dira. Bi osagai horiek elkarrekin topo egitean sortu zen unibertsoa. Argia bizitzeko behar da eta argia izateko, gizonak bizitza aszetikoa eta zintzoa izan behar du, ez du inor edo ezer hil behar eta ezta haragirik jan behar ere. Ondasunak eta emazteak taldearen jabego egin zituen Mazdakek. Zoroastrismoaren jarraitzaileek eta aitoren semeek gaitzetsi egin zuten mazdeismoa, eta azkenik, debekatu egin. Hala ere, ezkutuan aurrera egin zuen Islamaren garaia iritsi zen arte (VIII. mendea).

 Erreferentziak 

Kategoria:Irango historia
Kategoria:Erlijioa Iranen
Kategoria:Antzinako Irango filosofoak